( 328 ) 
VE. 
LETTRE DE JEAN LEMAIRE A MARGUERITE D AUTRICHE. 
Remerciments pour les bienfaits recus de la princesse. Offrande d'un ouvrage qu'il 
a traduit de l'italien. (Dôle, 18 décembre 1500.) 
Original, 
Très-haulte, très excellente princesse et ma très-redoubtée et 
souveraine dame, si très-humblement que faire puis à vostre 
bonne grâce me recommande. 
Madame , il a pleu à vostre très-haulte bénignité, visiter le 
moindre de voz serviteurs et lui escripre, non seullement lettres 
plaines de grace et de bénivolence, signiffyant avoir prins en gré 
mon très-petit service pour le passé, en me commandant oultre 
plus continuer les choses commencées, mais davantaige par vostre 
royalle et immortelle libéralité m'avez ottroyée ce qu'apaines 
osoye-je demander, combien qu'il me fust nécessaire, non me 
confiant lavoir desservy, c’est assavoir creue de mes gaiges de 
at s. pour jour. Et qui plus est, il vous plait me donner certain 
espoir et asseurance encoires d'autre bien futur dont, Madame, 
en toute très-humble inclination de cueur et de corpz, je fais 
action de graces et mercy à vostre très-noble et très-clère vertu. 
Madame , combien que je pense et congnoisse, par conscience 
de ma propre insouffisance, que vostre contentement de mon 
service jusques icy procède plus de la très-facille humanité vostre 
que de la satisfaction du debvoir mien, toutesvoies je mettray 
paine de plus en plus à ce que Vostre Haultesse apperçaive do- 
resenavant que la resplendeur des biens que vous me faictes 
esclarcist les ténèbres de mon rude esperit ; et ce pendant verrez 
s’il vous plait, ung petit traictié par moy translaté de langue yta- 
